Na temelju članka 12. Zakona o visokom obrazovanju i znanstvenoj djelatnosti ("Narodne novine" br. 119/2022), članka 14. Statuta Sveučilišta u Zadru (siječanj 2023.), Senat Sveučilišta u Zadru na svojoj IV. redovitoj sjednici u akad. god. 2023./2024. održanoj 28. studenoga 2023. godine, d o n o s i

POSLOVNIK O IZMJENAMA I DOPUNAMA

POSLOVNIKA O RADU SENATA

Članak 1.

Ovim Poslovnikom o izmjenama i dopunama Poslovnika o radu Senata mijenjaju se i dopunjuju odredbe Poslovnika o radu Senata (siječanj 2012.).

Članak 2.

Iza članka 16. dodaju novi članci 16. a. i 16.b. koji glase:

Članak 16.a.

„Članovi Senata mogu se izjašnjavati o pojedinim točkama dnevnog reda elektronički bez neposredne komunikacije.

Točke dnevnog reda o kojima se, u pravilu, članovi Senata izjašnjavaju elektronički su:

1. Materijali doktorskih studija
* Imenovanje/razrješenje mentora/komentora studentu doktorskog studija
* Imenovanje stručnog povjerenstva za ocjenu i obranu teme doktorskog rada
* Imenovanje stručnog povjerenstva za ocjenu doktorskog rada
* Imenovanje stručnog povjerenstva za obranu doktorskog rada
* Promjena člana/članova stručnog povjerenstva za ocjenu i obranu teme doktorskog rada/ocjenu doktorskog rada
* Prihvaćanje izvješća stručnog povjerenstva za ocjenu i obranu teme doktorskog rada
* Prihvaćanje izvješća stručnog povjerenstva za ocjenu doktorskog rada
* Odobrenje produženja roka za predaju doktorskog rada
1. Materijali izdavačke djelatnosti
2. Materijali o povjeravanju nastave nastavnicima i suradnicima.

Članak 16.b.

O odlukama i zaključcima donesenim na način predviđen u prethodnom članku, predsjedatelj izvješćuje članove Senata na prvoj sljedećoj sjednici.

Ukoliko se sa sigurnošću ne može utvrditi kako su članovi Senata glasovali prilikom elektroničnog glasovanja o točkama iz članka 16.a. Poslovnika, Predsjedavajući će predložiti raspravu o istim na sljedećoj sjednici.

Također, Predsjedavajući ima obvezu pozvati članove Senata da i sami predlože raspravu o svim spornim točkama o kojima se glasovalo elektronički u okviru aktualnog dnevnog reda Senata.

Članak 3.

Ovaj Poslovnik stupa na snagu danom donošenja.

KLASA: 012-01/12-03/01

URBROJ: 2198-1-79-06/23-02

 Rektor

 Prof. dr. sc. Josip Faričić